cyanic-selkie/wikianc huggingface dataset:
Վաչուտյաններ
Շինարարական և մշակութային գործունեությունը
Նրանց կողմից կառուցվել են Ամբերդի նոր դղյակը, Ամբերդ բերդաքաղաքի նոր բուրգավոր պարիսպները, Կարբիի բերդը, Հովհաննավանքի, Սաղմոսավանքի, Տեղերի, Ուշիի (Աշտարակ), Աստվածընկալի, Եղիպատրուշի (Ապարան) վանական համալիրները, Կարբիի հաղթակամար զանգակատունը (Աշտարակ), Արա գյուղի, Լուսագյուղի իջևանատները, Թեղենյաց վանքի որոշ շինություններ (Ապարան), Աշտարակի կամուրջը (այժմ այդ կամրջի ձախակողմյան խելը պահպանվել է 1664 թ-ին կառուցված կամրջից մի քանի քայլ հեռավորությամբ)։ 1243 թվականին Ամենայն Հայոց կաթողիկոսի կոնդակով իշխանատիրույթի հոգևոր կենտրոնում՝ Հովհաննավանքում հաստատվել է եպիսկոպոսական աթոռ, որը ավելի ուշ՝ 1441 թ-ին կարևոր դերակատարություն է ունեցել Մայր աթոռը Կիլիկիայից Էջմիածին վերադարձնելու գործում։ Վաչուտյանների տիրույթում են գործել Թեղենյաց վանքի բարձրագույն տիպի համալսարանը, Սաղմոսավանքի, Հովհաննավանքի բարձր տիպի դպրանոցները։ Իշխանատիրույթի այս և այլ ուսումնական հաստատություններում ու վանքերում գրվել ու ընդօրինակվել են բազմաթիվ ձեռագրեր։ 1213 թ-ին ստեղծված Սաղմոսավանքի գրատան գրացուցակում նշված է 150-ից ավելի ձեռագիր գրքերի անուններ, սակայն դրանցից մեր օրերն են հասել միայն մի քանիսը։ Սաղմոսավանքի նման ձեռագրերի հավաքածուներ են ունեցել նաև Տեղերի, Կարբիի, Աստվածընկալի, Եղիպատրուշի եկեղեցիները, որոնցից որևէ ձեռագիր չի հասել մեր օրերը։ Եպիսկոպոսանիստ Հովհաննավանքի և համալսարանական Թեղենյաց վանքի գրչակենտրոններից միասին վերցրած մեր օրերն են հասել շուրջ մեկուկես տասնյակ ձեռագրեր։
Գրականություն
Կատեգորիա:Վաչուտյաններ
Նորակերտ (Որդուարի շրջան)
Նորակերտ (այժմ կոչվում է՝ Nürgüt - Նյուրգյուտ կամ Նիրգուտ), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում։
Նորակերտի կամ Նոր Գիուտի թարգմանչաց վանք
Ժամանակը՝ անհայտ։- Տեղը՝ գյուղի կենտրոնական մասում։- Ճարտարապետը՝ անհայտ։- Պատվիրատուն, մեկենասը՝ անհայտ։ Հորինվածքը՝ քառամույթ եռանավ բազիլիկա։- Շինանյութը՝ սրբատաշ և կիսամշակ բազալտ։ Վերանորոգումներ՝ XVII դ.։- Մուտքը՝ արևմտյան ճակատում։- Աբսիդը՝ կիսաշրջանաձև։- Մույթերը՝ քառակուսի։- Ավանդատները՝ մեկ զույգ։ Արձանագրություններ՝ ինտերյերում։- Որմնանկարներ՝ չունի։-
Պատկերաքանդակներ՝ չունի։- Զարդաքանդակներ՝ չունի։- Շրջակայքում՝ եկեղեցու արևմտյան ճակատի առջև նկատվում են ավերված շինությունների և պարսպի հետքեր։- Վիճակը՝ կանգուն, քանդված է հյուսիսային ավանդատան եկեղեցու ծածկի առանձին հատվածները, ունի ճաքեր։
Նորակերտի կամ Նոր Գիուտի գերեզմանատուն
Ժամանակը՝ XII-XVIII դդ.։- Տեղը՝ գյուղի հարավարևելյան մասում. Նորակերտ մտնող ճանապարհի ձախ կողմում։- Տապանաքարերի թիվը՝ 100-110։- Տապանաքարերի տեսակը՝ հարթ, խոյաձև, խաչքարեր։- Արձանագիր տապանաքարերի թիվը՝ 7։- Վիճակը՝ տապանաքարերի մեծ մասը կիսով չափ թաղված է հողի մեջ։ Մի շարք տապանաքարեր ու խոյաքանդակներ տեղահան են արված, կոտրատված։ Արձանագրությունները քայքայված ու եղծված են։
Նորակերտի կամ Նոր Գիուտի բերդ
Ժամանակը՝ XIV-XV դդ.։- Տեղը՝ գյուղի հյուսիսարևելյան կողմում-բրգաձև լեռան վրա։- Շինանյութը՝ կիսամշակ և անմշակ լեռնային քար։- Վերակառուցումներ՝ անհայտ։- Միջնաբերդ՝ չունի։- Պարիսպները՝ քայքայված։- Ավերակները՝ գտնվում են լեռան բարձունքում և փեշերին՝ պարիսպներից ներս։- Վիճակը՝ ավերակ, քայքայված։
Ծանոթագրություններ
Կատեգորիա:Որդուարի շրջանի բնակավայրեր
Սուրբ Գրիգոր Լուսավորիչ եկեղեցի (Արևշատ)
Պատմություն
Արևշատի Սուրբ Գրիգոր Լուսավորիչ եկեղեցին կառուցվել է նախկին համանուն եկեղեցու հիմքերի վրա։ Հին եկեղեցին կառուցվել է 1890 թվականին և 1937 թվականին փակվել է, հետագայում եկեղեցին մատնվել է անուշադրության, խոնարհվել և վերածվել է ավերակների։ 2006 թվականին բարերար Սամվել Դավթյանի օժանդակությամբ և ճարտարապետ Դավիթ Քերթմենջյանի նախագծով ավարտվել է Սուրբ Գրիգոր Լուսավորիչ նոր եկեղեցու կառուցումը։
Ճարտարապետություն
Եկեղեցին տուֆակերտ է, ուղղանկյուն հատակագծով և գմբեթավոր, ունի նաև փոքր զանգակատուն։ Միակ գլխավոր մուտքը կամարակապ է, երկու կողմերում քանդակված է խաչքարերով։ Եկեղեցու բակում տեղադրված են 12-13-րդ դարերի Գողթից արևշատցիների բերած խաչքարեր։
Ծանոթագրություններ
Կատեգորիա:Եկեղեցիներ Կատեգորիա:Հայկական ճարտարապետություն Կատեգորիա:Արարատի մարզ Կատեգորիա:19-րդ դար Կատեգորիա:Հայ Առաքելական Եկեղեցի Կատեգորիա:2006
Կալանք
Կալանք, խափանման միջոց, կիրառվում է ազատազրկում նախատեսող հանցագործությունների դեպքում՝ հանցավորներին հատուկ մեկուսարանում պահելու եղանակով։ Կալանք կարող է կիրառվել նաև կասկածյալի նկատմամբ, սակայն, եթե բացակայում են մեղադրանք առաջադրելու հիմքերը, տասնօրյա ժամկետն անցնելուց հետո նա ազատվում է։ Անչափահասների նկատմամբ կալանք կիրառվում է ծայրահեղ դեպքում։ Կալանք կարող է կիրառվել նաև որպես վարչական կամ կարգապահական տույժ։
Կատեգորիա:Մարդու իրավունքներ Կատեգորիա:Դատավարական իրավունք
Մալոե Պեխովո
Մալոե Պեխովո (Малое Пехово), գյուղ Ռուսաստանի Նովգորոդի մարզի Մալովիշերսկի շրջանի կազմում։
(3080) Մոիսեև
(3080) Մոիսեև (Moisseiev), աստերոիդ աստերոիդների հիմնական գոտում։ Հայտնաբերվել է 1935 թվականի հոկտեմբերի 3-ին Պելագեյա Շայնի կողմից Սիմեիզում ։
Միջին հեռավորությունը Արեգակից կազմում է 2,608915 ա. մ., առավելագույնը մոտենում է 2,0991 ա. մ. հեռավորության վրա և հեռանում 3,1188 ա. մ. ։ Արեգակի շուրջ մեկ ամբողջական պտույտ է կատարում 1539,18 երկրային օրվա ընթացքում, իր ուղեծրով շարժվելով միջինում 0,233891 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,89° անկյուն։
Շամիլ
Շամիլ, Դաղստանում ստեղծված ռազմա-աստվածապետական պետության ղեկավար՝ երրորդ իմամը (1834 թվականից)։
Կենսագրություն
1859 թվականին Շամիլը 400 մյուրիդներով պաշարվել է Գունիբ աուլում և անձնատուր եղել գեներալ Ի․ Դ․ Լազարևին։ Կովկասյան պատերազմների ընթացքում Շամիլի դեմ ռազմական գործողությունները ղեկավարել են նաև ցարական բանակի գեներալներ Բ․ Բեհբութովը, Ս․ Արղության-Երկայնաբազուկը և ուրիշներ։ Գերի հանձնվելուց հետո Շամիլը ընտանիքով բնակեցվել է Կալուգայում, իսկ 1870 թվականին մեկնել է Մեքքա ուխտագնացության։ Վախճանվել է Մադինայում։
Ֆելին ամրոց
Ֆելին ամրոց (Fellin, ներկայում կոչվում է Վիլյանդի ամրոց (Viljandi ordulinnus, Viljandi loss), Տևտոնյան օրդենի ամրոց, որի կառուցումն սկսվել է 1224 թ. նախկին քաղաքի տարածքում։ Ֆելինի ամրոցը Լիվոնիայի ամենահզոր ամրոցներից է։ Ամբողջովին ավերվել է XVII դարի սկզբին՝ լեհ-շվեդական պատերազմի ժամանակ։ Ներկայում մնում են ամրոցի ավերակները, ուր հաճախ են այցելում զբոսաշրջիկները։
Պատմություն
Սուսերակիրների օրդենի խաչակիրները գրավել են քաղաքը, որի տարածքում 1223 թվականին կառուցել են բերդը։ Մեկ տարի անց սկսվել է քարե բերդի շինությունը ։ Հետագայում Ֆելինն ընտրվել է օրդենի մայրաքաղաք։ Հետագա տարիներին շարունակվել է ամրոցի շինարարությունն ու ամրացումը։
XVII դարում լեհա-շվեդական պատերազմի ընթացքում ավերվել է և այլևս չի վերականգնվել։ XVIII դարում ամրոցի քարերն օգտագործվել են Ֆելին քաղաքի շինարարության համար։
Ամրոցի տարածքում առաջին հնագիտական պեղումներն անցկացվել են 1878-79 թվականներին ։ Հետագայում պեղումներն անցկացվում են ամեն տարի։
Արտաքին հղումներ
Կատեգորիա:Ամրոցներ այբբենական կարգով Կատեգորիա:Էստոնիայի ամրոցներ
Գրոշ
Գրոշ (польск.  grosz , нем.  Groschen , от лат.  grossus (dēnārius)  «հաստ դինար» ) — դրամական միավոր, մետաղադրամ, որը կիրառվել է տարբեր երկրներում և տարբեր ժամանակներում։
Գրոշի ծագում
Առաջին անգամ գրոշը հատվել է Իտալիայում 12-րդ դարի վերջում. 1172 թվականին Ջենովայում հատվել է արծաթե մետաղադրամ 1,46 գրամ քաշով։ Այն իր անվանումը ստացել է լատիներեն denarius grossus — «հաստ» դինար (ի հակակշիռ «բարակ» դինարներին)։ Ջենովական «գրոսսո»-ն (grosso) հավասար էր 4 ջենովական դինարի։ Շուտով «գրոսսոն» հայտնվեց նաև Ֆլորենցիայում (1182), Կրեմոնում, Պադուայում, Միլանում, Պիզայում և Վենետիկում։
Սկզբում մետաղադրամի քաշը փոքր էր, հետագայում այն կտրուկ աճեց։ 1266 թվականին «գրոսսոյի» նմանակը հայտնվեց Ֆրանսիայում՝ Տուր քաղաքում թողարկվեց արծաթե մետաղադրամ 958 հարգի, 4,22 գրամ քաշով (այսպես կոչված «գրո տուրնուա», gros tournois, դրամագիտական գրականության մեջ՝ «տուրնոզաշ»). Այն հավասարեցվեց 12 դենյե տուրնուայի, այսինքն հավասար էր հաշվարկային սոլիդ միավորին։
1338 թվականին Թյուրինգիայում սկսվեց մեյսենյան գրոշի հատումը (կշռում էր 3,797 գրամ և պարունակում էր 3,375 գրամ արծաթ), որը տարածվեց ամբողջ Գերմանիայում։
Անգլիայում ֆրանսիական «գրո տուրնուայի» առաջին նմանակը հատվեց 1279 թվականին Էդուարդ 1-ին թագավորի կողմից և ստացավ «գրոուտ» (groat) անվանումը։1351 թվականին սկսվեց գրոուտի կանոնավոր հատումը, այն պարունակում էր 4,23 գրամ արծաթ և հավասարեցված էր 4 փենսի. հատվում էին նաև կես գրոուտ արժեքով մետաղադրամներ 2,05 գրամ քաշով։ 14-րդ դարում գրոշի նման մետաղադրամ շրջանառության մեջ դրեցին նաև Նիդերլանդները («գրոոտ», 3,96 գրամ արծաթի պարունակությամբ, 4,14 գրամ ընդհանուր քաշով)։
Արծաթի պարունակությունը գրոշներում միանման չէր և անընդհատ նվազում էր մետաղադրամների մաշվելու հետևանքով։ Աստիճանաբար այն վերածվեց արծաթե մետաղական մանրադրամի։
Գրոշը Գերմանիայում
Մեյսենյան գրոշերի բոլոր տեսակների ընդհանուր քանակը կազմում է մի քանի հազար։
Թալերի, որպես ոսկե գուլդենի արծաթե համարժեքի, հատման սկզբից սկսած գրոշը հավասարեցվեց 1/21 թալերի (հենց թալերին որոշակի ժամանակ անվանում էին գուլդենգրոշ). Սակայն գրոշների փոփոխվող որակի հետ կապված, թալերի դիմաց դրանցից տալիս էին 20-ից մինչև 48 հատ։ 1570 թվականին գրոշը հավասարեցվեց 1/24 թալերի, իսկ մետաղադրամի վրա սկսեցին հատել «24» թիվը։ Գերմանիայում մետաղադրամային ճգնաժամը, որը սկսվեց 17-րդ դարի սկզբներին և իր գագաթնակետին հասավ Երեսնամյան պատերազմի տարիներին, բերեց ցածր հարգի մետաղադրամների, այդ թվում գրոշների, տարածմանը, և Հռոմեական Սրբազան կայսրության դրամական համակարգի խորտակմանը։
Գրոշի որակը վերականգնվեց այսպես կոչված «գուտերգրոշի» հատման հետ (Guter Groschen — լավ գրոշ), որը նորից հավասարեցվեց 1/24 թալերի։ «Գուտերգրոշեն» անվանումը պահպանվեց ընդհուպ մինչև 19-րդ դարը։ Հատվում էին 1 գրոշ, իսկ 1764 թվականից սկսած նաև 1/2 գրոշ մետաղադրամներ (1797 թվականից՝ պղնձե), իսկ հետագայում՝ նաև այլ անվանական արժեքներով։
1821 թվականին, Պրուսիայում մետաղադրամային ռեֆորմի համաձայն, սկսեցին թողարկել բիլոնային այսպես կոչված «զիլբերգրոշեն»-ներ (Silbergroschen — արծաթե գրոշ). Նրանք հավասար էին 12 պֆենիգի և կազմում էին 1/30 թալեր։ Բացի Պրուսիայից «զիլբերգրոշ» թողարկում էին Անհալտը, Բիրկենֆելդը, Վալդեկ-Պիրմոնտը, Գեսսեն-Կասսելը, Լիպպե-Դետմոլդը, Ռյոյսը, Սաքսեն-Վեյմար-Էյզենախը, Շաումբուրգ-Լիպպեն և Շվարցբուրգ-Զոնդերսհաուզենը։
Մետաղադրամի «գրոշ» անվանումը պահպանվեց Բրաունշվեյգում, Հաննովերում (մինչև 1866 թվականը), Օլդենբուրգում և Սաքսեն-Քոբուրգ-Գոթում։ Բրեմենում մետաղադրամները անվանում էին «գրոտ» (թողարկվում էին արծաթե մետաղադրամներ 6, 12 և 36 գրոտ)։ Սաքսոնիայում 1840 թվականին ներդրվեց «նոյգրոշեն» դրամական միավորը, որը հավասարեցվեց 10 պֆենիգի (այլ ոչ թե 12, ինչպես «զիլբերգրոշենը»).
Բիլոնային գրոշները շարունակել են թողարկվել ընդհուպ մինչև Գերմանական կայսրության և միասնական դրամական համակարգի ստեղծումը (1873 թվական)։
Գրոշը Լեհաստանում և Լիտվական մեծ իշխանությունում
1367 թվականին, նմանակելով «պրահյան գրոշին», լեհական թագավոր Կազիմիր II Արդարամիտը սկսեց հատել իր սեփական գրոշը Կրակովում («կրակովյան գրոշ»)։ Մետաղադրամն ուներ պրահյան գրոշի նույն հարգը (775), սակայն տարբերվում էր քաշով (կշռում էր մոտ 3,2 գրամ, պրագյան գրոշի 3,4 գրամի դիմաց)։ Հատումը երկար չտևեց և թողարկվեց մետաղադրամների փոքր քանակություն։ Երկար ժամանակ լիտվական և լեհական գրոշները միայն հաշվարկային դրամական միավորներ էին՝ լիտվական գրոշը հավասար էր 10 դինարի, լեհական գրոշի որակը ավելի վատն էր և այն հավասարեցվեց 8 դինարի։ Հատվում էին իրական մետաղադրամներ կես գրոշ, լիտվականը՝ 1,27 գրամ քաշով, և լեհականը՝ 1,03 գրամ քաշով, ինչպես նաև դինարներ։ 1526 թվականին լեհական գրոշը հատվեց որպես իրական մետաղադրամ, 375 հարգի գրոշը կշռում էր 2,059 գրամ և ուներ 24 մմ տրամագիծ։ 1535 թվականին հատվեց լիտվական գրոշը 26 մմ տրամագծով։ 16-17 դարերում գրոշը դարձավ հիմնական մանրադրամ։ Հատվում էին բիլոնային և արծաթե մետաղադրամներ կես գրոշ, գրոշ և «երկուսնոց» (2 գրոշ), «երեքնոց» (3 գրոշ), «չվորակշ» (4 գրոշ) и «շոստակ» (6 գրոշանոց), Սիգիզմունդ 3-րդը մտցրեց նոր անվանական արժեքով գրոշ՝ մեկուկես գրոշանոց։
17-րդ դարի վերջին Ռեչ Պոսպոլիտայում ձևավորվեցին երկու դրամական համակարգեր՝ հիմնված պղնձի վրա (հիմնական անվանական դրամը՝ սոլիդ) և արծաթի վրա հիմնված (գրոշ), բայց արդեն 18-րդ դարում Ավգուստ 3-րդ թագավորի ժամանակ գրոշը սկսեց հատվել պղնձից։ Հաշվարկային արծաթե գրոշից տարբերելու համար պղնձե գրոշը սկսեցին անվանել «գրոշովիկ». Այն հավասարեցվեց 3 պղնձե սոլիդի, 30 «գրոշովիկը» կազմում էր զլոտի։ Միևնույն ժամանակ զլոտին արժեր միայն 4 արծաթե գրոշ։ Պղնձե «գրոշովիկների», ինչպես նաև պղնձե կես գրոշի և երեք գրոշի հատումը շարունակվեց ընդհուպ մինչև Ռեչ Պոսպոլիտայի բաժանումը։
Ռեչ Պոսպոլիտայի անկախության կորուստը (1794 թվականին) բերեց սեփական մետաղադրամի կորստին։ Երկրի բաժանումից հետո Ավստրիան թողարկեց պղնձե գրոշ 1794 թվականին, Պրուսիան՝ 1796—98 թվականներին։
Վարշավայի հերցոգությունը (1807-14) հատում էր պղնձե 1 և 3 գրոշներ, 5 գրոշ բիլոնից և 10 գրոշ արծաթից, պրուսական Պոզնանի մեծ հերցոգությունը 1816 թվականին թողարկում էր իր սեփական գրոշը։
Ռուսական կայսրության կազմում Լեհական թագավորությունը (1815 թվականից) հատում էր իր սեփական մետաղադրամները, 1832 թվականից երկու անվանական արժեքներով՝ լեհական և ռուսական։ 1 լեհական գրոշը հավասարեցված էր 1/2 կոպեկի։ Երկու անվանական արժեքներով հատումը շարունակվեց մինչև 1850 թվականը։
Անկախության ձեռքբերումից հետո Լեհաստանում ստեղծվեց իր արժույթը. 1924 թվականին հատվեց զլոտին, որը հավասար էր 100 գրոշի։ Հատվում էին 1 գրոշ բրոնզից, 2 և 5 գրոշ բրոնզից և լատունից, 10 և 20 գրոշներ նիկելինից, 50 գրոշ նիկելինից և երկաթից։ 1950 թվականի դրամական ռեֆորմից հետո շրջանառության մեջ դրվեցին 1, 2, 5 գրոշեր ալյումինից, 10, 20 և 50 գրոշեր ալյումինից և նիկելից։ 1995 թվականի դենոմինացիայից հետո և մինչև այսօր շրջանառության մեջ են գտնվում 1, 2 և 5 գրոշներ պղնձից և 10, 20, 50 գրոշեր պղնձա-նիկելային խառնուրդից ։.
Գրոշը Ռուսաստանում
Ռուսաստանում գրոշն առաջին անգամ հատվել է 1654 թվականին՝ Ալեքսեյ Միխայլովիչի ժամանակ, և հավասարեցվել է 2 կոպեկին։
1727 թվականին Եկատերինա Iը հրամայել է հատել 2 կոպեկ արժողությամբ փորձնական գրոշներ պղնձից։
Յոթնամյա պատերազմի տարիներին կայսրուհի Ելիզավետա Պետրովնան հատել է մետաղադրամներ օկուպացված Պրուսիայի համար, այդ թվում. 19-րդ դարում գրոշը (Ռուսական կայսրության կազմում Լեհական թագավորության մետաղադրամ) հավասարեցվել է 1/2 կոպեկի։
Ժամանակակից գրոշ
Ներկայումս գրոշները որպես մանրադրամ պահպանվել են Լեհաստանում (100 գրոշ = 1 զլոտի); 1924—1938 թվականներին և 1945—2001 թվականներին գրոշը շրջանառության մեջ է եղել Ավստրիայում (100 գրոշ = 1 շիլլինգ), սակայն 2002 թվականից երկիրն անցել է եվրոյի։
«Գրոշ» բառի փոխաբերական իմաստները
Փոխաբերական իմաստով գրոշ նշանակում է մանրուք («Աշխատել գրոշի դիմաց»), ոչինչ («Քո բառերը գրոշ էլ չարժեն»), չնչին մի բան։
Բելառուսերեն և ուկրաիներեն լեզուներով «փող» բառը թարգմանվում է որպես «գրոշ»։ Կարող է նաև կիրառվել ռուսերեն լեզվում կենցաղային բառապաշարում («В магазин пошёл, а гроши взял?») (польск.  grosze , pieniądze լեհերեն ընդհանրապես փող է նշանակում)։
Գալիչանի (գյուղ, Գորոխովի շրջան)
Գալիչանի (Галичани), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1528 թվականին։
2001 թվականի տվյալներով Գալիչանի գյուղում բնակվում էր 735 մարդ։ Բնակավայրը զբաղեցնում է 13,68 կմ² տարածք։ Բնակչության խտությունը կազմում էր 53,73 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Գորոխովի շրջանի բնակավայրեր Կատեգորիա:Ուկրաինայի գյուղեր Կատեգորիա:1528 թվականին հիմնադրված բնակավայրեր
Հադերսֆիլդ
Հադերսֆիլդ ( Huddersfield), քաղաք Կերկլիս ( Kirklees) շրջանում, Հյուսիսային Յորքշիր կոմսությունում, Լոնդոնից 310 կմ և Բրեդֆորդից 16.6 կմ հեռավորության վրա։ Հադերսֆիլդը կարևոր դեր է կատարում Մեծ Բրիտանիայի արդյունաբերական հեղափոխության մեջ։ Այսօր այն խոշոր արդյունաբերական, սպորտային և կրթական կենտրոն է ։ Քաղաքը պատմության մեջ է մտել որպես Ռեգբիի լիգայի և վարչապետ Հարոլդ Ուիլսոնի ծննդավայր։
Բնակչություն
Բնակչության թիվը ըստ 2001 թվականի մարդահամարի՝ 146 234 մարդ, այն 10-դն է Մեծ Բրիտանիայի խոշոր քաղաքների ցանկում։ Այն Կյորկլիսի վարչական կենտրոնն է։
Արտաքին հղումներ
Կատեգորիա:Մեծ Բրիտանիայի քաղաքներ
Բոլոշկի
Բոլոշկի (Болошки), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վելիժսկի շրջանի բնակավայրեր
Էուջենիո Մոնտալե
Էուջենիո Մոնտալե (Eugenio Montale, ), իտալացի բանաստեղծ։ Հերմետիզմի ներկայացուցիչ։
Մոնտալեի 20—30-ական թվականների քնարերգության («Սեպիի խեցիները», 1925, «Պատահականություններ», 1939, ժողովածուներ) ընդհանուր տոնայնությունը մարդու անհաստատ գոյության, մենակության զգացողությունն է։ Երկրորդ համաշխարհային պատերազմի և դիմադրության շարժման տարիներին Մոնտալեն հանդես է եկել ֆաշիզմի անմարդկայնության դեմ («Հիտլերյան գարուն», 1943, բանաստեղծություն)։ Ետպատերազմյան պոեզիայում Մոնտալեն ձգտել է դուրս գալ հոռետեսության շրջանակներից («Փոթորիկ և այլ բանաստեղծություններ», 1956)։ «Մատուրա» (1972) ժողովածուում քնարական ներքին մենախոսությունը հագեցած է արդիականության նախանշաններով, մարդասիրական մոտիվները զուգորդվում են սոցիալական հեգնանքի հետ։ Իտալական մշակույթին մատուցած ծառայության համար 1966 թվականից նա համարվում է ցմահ սենատոր։ Նոբելյան մրցանակի դափնեկիր (1975)։
Ծանոթագրություններ
Կատեգորիա:Իտալացի բանաստեղծներ Կատեգորիա:Իտալիայի ցմահ սենատորներ Կատեգորիա:20-րդ դարի բանաստեղծներ Կատեգորիա:20-րդ դարի վիպասաններ Կատեգորիա:Իտալացի լրագրողներ Կատեգորիա:Իտալացի թարգմանիչներ Կատեգորիա:Իտալիայի քաղաքական գործիչներ Կատեգորիա:Իտալացի արձակագիրներ Կատեգորիա:Իտալացի գրադարանավարներ Կատեգորիա:Բանաստեղծներ այբբենական կարգով
Թասման ազգային պարկ
Թասման ազգային պարկ (Tasman National Park), ազգային պարկ Թասմանիա նահանգի արևելքում, Ավստրալիա։ Գտնվում է Հոբարթի արևելյան հատվածից մոտավորապես 56 կմ հեռավորության վրա։ 107.5 քառ. կմ տարածք ունեցող պարկը տեղակայված է Ֆորեսթիեր և Թասման թերակղզիների մի մասում և ընդգրկում է ամբողջ Թասման կղզին։
Պատմություն
Ձկնորսությունը մեծ թափով զարգացել է Ֆորթեսք ծոցում 1830-1840-ական թվականներին ։
Աշխարհագրություն
Ծովի մակերևույթից 300 մետր բարձրության վրա գտնվող սյունաձև դիաբազ ժայռերը, որոնք գտնվում են Պիլլարի հրվանդանի և Թասման կղզու մոտ, ամենաբարձրն են աշխարհում ։ Դիաբազ կոչվող ժայռը հազվագյուտ տեսակ է Ավստրալիա մայրցամաքում։ Ժայռային այնպիսի գոյացումներ, ինչպիսիք են Cathedral Rock, Totem Pole, Candlestick, և Թասմանյան կամարը, ավելի հեշտ է տեսնել օվկիանոսից։ Պարկն ընդգրկում է նաև The Lanterns կոչվող երեք կղզյակները։
Բուսական աշխարհ
Երեք տեսակի ակնախոտ (պարազիտիզմ, խոտաբույսեր և ծաղկավոր բույսեր, որը հայտնի է նաև աչախոտ անունով) է հայտնաբերվել միայն Թասման ազգային պարկի տարածքում։ Հազվագյուտ Allocasuarina crassa բույսը թուփ է կամ փոքր ծառ, որը հայտնաբերվել է միայն ազգային պարկում։ Դրանով է պատված Պիլլար հրվանդանը և Թասման կղզին։
Կենդանական աշխարհ
Թասման ազգային պարկում է գտնվում հարավարևելյան Թասմանիայի Թռչունների կարևոր տարածքը, որը մեծ նշանակություն ունի մի շարք անտառային թռչունների պահպանման համար, ինչպիսիք են վտանգված թութակները և բծավոր թռչունները։
Արտաքին հղումներ
Կատեգորիա:Ավստրալիայի աշխարհագրություն Կատեգորիա:Կատեգորիա ԲՊՀՄ II
Աղվեսը, արջը և անվասայլակով մոտոցիկլետը
Աղվեսը, արջը և անվասայլակով մոտոցիկլետը (Лиса, медведь и мотоцикл с коляской), խորհրդային մուլտիպլիկացիոն ֆիլմ, որը ստեղծվել է 1969 թվականին, ռեժիսոր-մուլտիպլիկատոր Պյոտր Նոսովի կողմից։
Սյուժե
Բարի արջը պատրաստում է փայտե մոտոցիկլետ։ Մի անգամ նա տուժում է իր բարությունից` համաձայնելով հատապտուղի մի կողովի փոխարեն վաճառել իր մոտոցիկլետի սայլակը խաբեբա աղվեսին։ Խորամանկ աղվեսը, ստանալով անդորրագիրը և վկայակոչելով այն փաստը, որ սայլակը մոտոցիկլետի հետ է, ստիպում է արջին իրեն տանել այնտեղ, որտեղ ինքը կպատվիրի։
Զարմացած և ընկճված արջը խորհրդակցում է անտառային իրավաբանի` Բուի հետ։ Սակայն վերջինս հաստատում է, որ օրենքի համաձայն, քանի որ սալյակի և մոտոցիկլետի համարը նույնն է, դրանք չեն կարող առանձնացվել։ Եվ արջն այժմ ստիպված է տանել աղվեսին այնտեղ, ուր նրան պետք է։ Մի անգամ, բերելով աղվեսին գայլի խնջույքին, արջը չի դիմանում ծաղրանքին և հեռանում է` թողնելով իր մոտոցիկլետը։ Աղվեսը խնջույքից հետո գայլի հետ նստում է մոտոցիկլետ, և նրանք հեռանում են։ Բայց գայլը կորցնում է կառավարումը և վթարի է ենթարկվում աղվեսի հետ` ջարդելով մոտոցիկլետը։
Արջն այս անգամ փայտե հեծանիվ է պատրաստում, և տեսնում է, որ աղվեսը մտադիր է կրկնել շանտաժը` այս անգամ հեծանիվի բեռնախցիկի հետ։ Արջը խորամանկության է դիմում. համաձայնում է, աղվեսին դնում բեռնախցիկի վրա և խաբեբային կամրջի վրայից նետում է գետը։ Շպրտելով աղվեսին բեռնախցիկը` դառը փորձից դասեր քաղած արջն ասում է. «Դե, գնա, շեկլիկ։ Մնացածն էլ ինքնուրույն կանես»։
Վերաթողարկում
2006 թվականին մուլտֆիլմը DVD ձևաչափով թողարկվել է «Խոշոր պլան» ընկերության «Անտառային պատմություններ» մուլտֆիլմերի ժողովածուում ։
Գրականություն
Владимир Капнинский. Лиса, Медведь и мотоцикл с коляской // Фильмы-сказки. Сценарии рисованных фильмов. Выпуск 10 / Сост. Борис Воронов. — 2-е издание. — М.: Искусство, 1974. — С. 183—194. — 224 с. — 50 000 экз.
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Մուլտֆիլմեր արջերի մասին Կատեգորիա:Մուլտֆիլմեր աղվեսների մասին Կատեգորիա:Պյոտր Նոսովի մուլտֆիլմեր Կատեգորիա:Խորհրդային մուլտֆիլմեր Կատեգորիա:1969 մուլտֆիլմեր
Գորչանսկի (ազգային պարկ)
Գորչանսկի (Gorczański Park Narodowy), ազգային պարկ Լեհաստանի հարավում։ Գտնվում է Փոքր Լեհաստանի վոյեվոդությունում՝ Լիմանովսկի և Նովոտարգսկի պովյատների տարածքում։
Բուսական և կենդանական աշխարհ
Այգու տարածքում աճում են մոտ 900 տեսակի անոթային բույսեր, 25 տեսակի մամուռներ և 450 տեսակի քարաքոսեր։ Անտառները հիմնականում կազմված են եղևնիներից, կեչիներից ու եղևիններից։
Այգում բնակվում է ողնաշարավորների 185 տեսակ, որոնցից 21-ն ընդգրկված են Լեհաստանի կենդանիների Կարմիր գրքում։ Դրանցից են կարպատյան տրիտոնը, տետերև շեղաչքը, սպիտակամեջք փայտփորիկը, եռամատ փայտփորիկը, խլահավը, փոքր շահնարծիվը, քարարծիվը, բվեճը, երկարապոչ անտառաբուն, ճնճղուկանման բվեճը թավշաոտ բվիկը, անտառային քնամոլը, երկգույն մաշկեղ չղջիկը, հյուսիսային չղջիկը, գորշ արջը, փոքր պայտաքիթը, քնամուկը, լուսանը, գորշ գայլը և անտառային կատուն։ Ազգային պարկի տարածքում բնակվում են ավելի քան 9 տեսակի չղջիկներ, 130 տեսակի թռչուններ (նրանցից շուրջ 100 տեսակը բնադրում է այգում) և 7 տեսակի երկկենցաղներ ։
Արտաքին հղումներ
Կատեգորիա:Զբոսաշրջությունը Լեհաստանում Կատեգորիա:Եվրոպայի ազգային այգիներ Կատեգորիա:Կատեգորիա ԲՊՀՄ II
Զվիդկի (գյուղ, Զմիյովի շրջան)
Զվիդկի (Звідки), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1660 թվականին։
2001 թվականի տվյալներով Զվիդկի գյուղում բնակվում էր 228 մարդ։ Բնակավայրը զբաղեցնում է 0,087 կմ² տարածք։ Բնակչության խտությունը կազմում էր 2620,69 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Զմիյովի շրջանի բնակավայրեր Կատեգորիա:Ուկրաինայի գյուղեր Կատեգորիա:1660 թվականին հիմնադրված բնակավայրեր
Անատոլի Կալգին
Անատոլի Նիկոլաևիչ Կալգին, խորհրդային ճարտարապետ։ Ավարտել է Սանկտ Պետերբուրգի քաղաքացիական ճարտարագետների ինստիտուտը (1900)։
1907 թվականից ապրել է Վրաստանում։ Դասավանդել է Թբիլիսիի գեղարվեստի ակադեմիայում (1922-1930)։ Նրա նախագծերով են կառուցվել Վրաց ազնվականների բանկի շենքը Թբիլիսիում։ Կալգինը 1907 թվականին չափագրել է Բանակի զվարթնոցատիպ տաճարը և տվել նրա վերակազմման նախագիծը։
Ծանոթագրություններ
Կատեգորիա:Խորհրդային ճարտարապետներ
Պայթյուններ Բեյրութի նավահանգստում
Պայթուններ Բեյրութի նավահանգստում, Բեյրութում տեղի ունեցած պայթյուններ, որոնք տեղի են ունեցել 2020 թվականի օգոստոսի 4-ին։ Արդյունքում զոհվել է առնվազն 207 մարդ, ավելի քան 6500-ը վիրավորվել են, իսկ շատերն` անհետ կորել ։ Ըստ Բեյրութի նահանգապետ Մարվան Աբուդի պայթյունների հետևանքով անօթևան է մնացել մինչև 300.000 հազար մարդ ։ Լիբանանի ընդհանուր անվտանգության ծառայության գլխավոր տնօրենը հայտարարել է, որ հիմնական պայթյունը կապված է եղել 2750 տոննա ամոնիումի նիտրատի հետ։ Հաջորդ օրը՝ օգոստոսի 5-ին, հրդեհը հիմնականում մարվել է։ Օգոստոսի 5-ին երկրի կառավարությունը Բեյրութը հայտարարել է բնական աղետների գոտի և քաղաքում հայտարարվել է արտակարգ դրություն ։
Պատճառ
Պայթյունների պատճառը անմիջապես չի պարզվել ։ Պետական ԶԼՄ-ները ի սկզբանե հայտնում էին, որ պայթյունները տեղի են ունեցել հրավառության պահեստում, իսկ մյուսները հայտնում են, որ այն գտնվում է նավթային պահեստում կամ քիմիական նյութերի պահեստում ։ Նավահանգստում պահվում էին պայթուցիկ և քիմիական նյութեր, ներառյալ նիտրատները, պարարտանյութերի և պայթուցիկների ընդհանուր բաղադրիչները ։ Հանրային անվտանգության գլխավոր տնօրենը հայտարարել է, որ պայթյունը առաջացել է ամոնիումի նիտրատի պայթունից ։ Անվտանգության ծառայության աղբյուրը հայտնել է, որ նախնական հրդեհը բռնկվել է պահեստում զոդման աշխատանքների ժամանակ։ Ամոնիումի նիտրատը կապված է Մոլդովական  բեռնափոխադրող MV Rhosus նավի հետ, որը 2014 թվականին կայանել է Բեյրութի նավահանգստում շարժիչի հետ կապված խնդիրների պատճառով։ Նավը տեղափոխել է 2750 տոննա ամոնիումի նիտրատ՝ Բաթումից և Բեյրա քաղաքներից։ Երբ նավը ճանաչվել է նավարկման համար ոչ պիտանի, սեփականատերերը և բեռնափոխադրողները լքել են այն, անձնակազմը վերադարձվել է, իսկ բեռը տեղափոխվել է ափ և պահեստավորվել ։
Վնաս
Ականատեսների խոսքով՝ պայթյունից տուժել են 10 կմ (6 մղոն) հեռավորության վրա գտնվող շենքերը։ Համաձայն Լիբանանի կառավարության՝ քաղաքի մեծությամբ երկրորդ խոշոր հացահատիկային էլեվատորը ավերվել է, ինչը սրում է COVID-19 համաճարակի և ծանր ֆինանսական ճգնաժամի հետևանքով առաջացած սննդի պակասը ։
Տասնյակ վիրավորներ, որոնք տեղափոխվել են մոտակա հիվանդանոցներ, չեն կարողացել հոսպիտալացվել հիվանդանոցներին հասցված վնասի պատճառով։ Սուրբ Գեորգիի հիվանդանոցը, որը գտնվում է պայթյունի վայրից 1 կմ-ից պակաս (0,62 մղոն) հեռավորության վրա, ստիպված է եղել հիվանդներին բուժել փողոցում՝ բժշկական հաստատության խիստ վթարված լինելու պատճառով ։ Ոչնչացվել է շուրջ 15 հազար տոննա հացահատիկ, ինչի արդյունքում երկիրի հացահատիկի պաշարը կարող է բավարարել մեկ ամսից քիչ ։ Տուժել է քաղաքի կեսը՝ ավելի քան 3 մլրդ դոլար հավանական արժեքով, քաղաքի հյուրանոցների 90 տոկոսը վնասվել է, երեք հիվանդանոց ամբողջությամբ ավերվել են, տուժել են երկու հիվանդանոց ։
Սուրսոկի թանգարանը և նրա արվեստի մի քանի գործեր վնասվել են, իսկ որոշ կերամիկական իրեր` ոչնչացել ։
Abou Merhi Cruises ընկերությանը պատկանող Orient Queen զբոսանավը զգալի վնասվածքներ է ստացել, և զբոսանավում անձնակազմի երկու անդամներ զոհվել են, մի քանիսը վիրավորվել  ։
Վնասվել է նաև Լիբանանում ՄԱԿ-ի ժամանակավոր ուժերի նավերից մեկը, վիրավորվել են մի քանի խաղաղապահներ ։
Զոհեր
Պայթյուններից հետո հաստատվել է, որ առնվազն 200 մարդ Է զոհվել, 80-ը անհետ կորել և ավելի քան 6500 մարդ վիրավորվել։
Պայթյուններից հետո շատ մարդիկ վիրավորվել են փողոցում։ Տեղական նորությունները և Լիբանանի առողջապահության նախարար Համադ Հասանի հայտարարությունները վկայում են, որ մահվան դեպքերը կավելանան։ Հասանը հայտարարել է, որ հարյուրավոր մարդիկ վիրավորվել են, և որ «սպասվում են զգալի վնասներ»։ Ականատեսները LBC հեռուստաընկերությանը հայտնել են, որ «առնվազն տասնյակ մարդիկ են տուժել, իսկ հիվանդանոցներում բազմաթիվ վիրավորներ կան» ։
Պայթունի հետևանքով մահացել է «Քաթայիբ» կուսակցության գլխավոր քարտուղար Նազար Նաջարյանը, իսկ Կամալ Հայեկը՝ պետական էլեկտրական ընկերության նախագահը, գտնվում է ծայրահեղ ծանր վիճակում։ Ֆրանսիացի ճարտարապետ Ժան-Մարկ Բոնֆիսը մահացել է այն բանից հետո, երբ պայթյունի ժամանակ լուրջ վնասվածքներ էր ստացել իր բնակարանում ։
Հաստատվել է, որ մահացել են Բանգլադեշի երկու քաղաքացի և վնաստվել առնվազն 101 քաղաքացի, Բանգլադեշը ամենածանր օտարերկրյա համայքն է։ Զոգվածների թվում կան նաև Ֆիլիպինների երկու քաղաքացի ինչպես նաև եգիպտացի և ավստրալիացի քաղաքացիներ    ։
Օդանավակայան
Ռաֆիկ Հարիրիի անվան միջազգային օդանավակայանը քաղաքի գլխավոր օդանավակայանն է, որը գտնվում է պայթյունի վայրից մոտ 10 կմ հեռավորության վրա, օդանավակայանը պայթյունի ժամանակ վնասվել է ։ Դռներն ու պատուհանները քանդվել են, իսկ առաստաղի սալիկները ցնցվել են հարվածային ալիքից՝ պոկելով էլեկտրական լարերը։ Չնայած վնասներին՝ դեպի օդանավակայան թռիչքները վերսկսվել են պայթյունից հետ ։
Փրկարարական գործողություններ
Լիբանանի Կարմիր խաչը հայտարարել է, որ Հյուսիսային Լիբանանից, Բեքաայից և Հարավային Լիբանանից հասանելի յուրաքանչյուր շտապօգնության մեքենա ուղևորվում է Բեյրութ՝ հիվանդներին օգնելու համար։ Ուղղաթիռները օգտագործվել են պայթյուններից հետո մեծ հրդեհը մարելու համար ։ Լիբանանի նախագահ Միշել Աունը հայտարարել է, որ կառավարությունը մինչև 100 մլրդ լիրա (66 մլն ԱՄՆ դոլար) կհատկացնի վերականգնողական գործողություններին աջակցելու համար։ Կամավորները մաքրել են պայթյունների հետո առաջացած աղբը, իսկ տեղի ձեռնարկատերերն առաջարկել են անվճար վերանորոգել վնասված շենքերը՝ պետության կողմից հովանավորվող մաքրման գործողության բացակայության պայմաններում ։
Առողջապահության նախարար Համադ Հասանը դիմել է Լիբանանին միջազգային օգնություն ուղարկելու խնդրանքով, մի քանի երկրներ արձագանքել են այդ խնդրանքին։ Պակիստանը առաջին պետություններից մեկն էր, որը հումանիտար օգնություն է հասցրել Լիբանան օդով, և 2020 թվականի օգոստոսի 7-ին 8 տոննա մարդասիրական օգնություն է տրամադրել Լիբանանին՝ դեղամիջոցներ, բժշկական սարքավորումներ, պարենամթերք և վերմակներ։ Ռուսաստանից Լիբանան է ժամանել 50 բուժաշխատող։
Գերմանիան որոնման և փրկարարական շուրջ 50 մասնագետ է ուղարկել՝ քաղաքացիական պաշտպանության կազմակերպության որոնողական շների հետ միասին, օգնելու գտնել այն մարդկանց, ովքեր մնացել են փլատակների տակ։
Հետաքննություն
Կառավարությունը քննչական կոմիտե է ստեղծել վարչապետ Դիաբի գլխավորությամբ, որն իր եզրակացությունները պետք է ներկայացնի Լիբանանի նախարարների խորհրդին մինչև 2020 թվականի օգոստոսի 11-ը։ Կոմիտեի կազմում ընդգրկված են արդարադատության, ներքին գործերի և պաշտպանության նախարարները, ինչպես նաեւ չորս առաջատար ուժային գերատեսչությունների՝ բանակի, ընդհանուր անվտանգության, ներքին անվտանգության և պետական անվտանգության ուժերի ղեկավարները ։ Հետաքննության ընթացքում կպարզվի՝ պայթյունն արդյոք դժբախտ պատահար է եղել, թե անփութություն, թե արդյոք այն նավահանգիստը պայթեցվել է ռումբով կամ արտաքին այլ միջամտությամբ։ Նախագահ Աունը մերժել է միջազգային հետաքննության կոչերը՝ չնայած համաշխարհային առաջնորդների պահանջների ։
Լիբանանի իշխանությունը հրամայել են որպեսզի Բեյրութի նավահանգստի աշխատակիցները պահվեն տնային կալանքի տակ նրանք հսկվում են բանակի կողմից ։ Օգոստոսի 8-ի դրությամբ Լիբանանի մաքսային վարչության գլխավոր տնօրեն Բադրի Դախերը 20 մարդու հետ միասին ձերբակալվել է, իսկ հետաքննությունը դեռ շարունակվում է ։
Ներքին
Լիբանանի վարչապետ Հասսան Դիաբը հայտարարել է, որ պայթունի հաջորդ օրը կլինի ազգային սուգի օր ։ Բեյրութի նահանգապետ Մարվան Աբբուդը հեռուստատեսությամբ խոսելիս լացել է անվանելով այն «ազգային աղետ»։ Նախագահ Աունը հայտարարել է, որ կառավարությունը կաջակցի տեղահանված անձանց, իսկ Առողջապահության նախարարությունը կվճարի վիրավորների բուժման ծախսերը ։
Լիբանանի խորհրդարանի մի քանի անդամներ հրաժարական են տվել ի նշան բողոքի, այդ թվում՝ Մարվան Համադեն, Պաուլա Յակուբյանը և Կատաեբ կուսակցության բոլոր երեք պատգամավորները ։ Հորդանանում Լիբանանի դեսպան Թրեյսի Շամունը նույնպես հրաժարական է տվել ։ 2020 թվականի օգոստոսի լույս 6-ի գիշերը կառավարության դեմ բողոքները, որոնք շարունակվել են նախորդ հոկտեմբերից, վերսկսվել են, եւ խորհրդարանի շենքի մոտ տասնյակ ցուցարարներ կոչ են արել պաշտոնաթող լինել լիբանանյան կառավարական պաշտոնյաներին։ Օգոստոսի 8-ին վարչապետ Դիաբը կոչ է արել արտահերթ ընտրությունների, ասելով, որ դա միակ ճանապարհն է, որ երկիրը դուրս գա ճգնաժամից։
Բնակչության բողոքները
2020 թվականի օգոստոսի լույս 6-ի գիշերը կառավարության դեմ բողոքները վերսկսվել են, և խորհրդարանի շենքի մոտ տասնյակ ցուցարարներ կոչ են լիբանանյան կառավարական պաշտոնյաներին հրաժարական տալ ։ Բողոքի ակցիաները վերածվել են բռնության, ոստիկանությունը արցունքաբեր գազ են կիրառել, մի քանի մարդ վիրավորվել է ։
Միջազգային արձագանք
Շատ երկրների ներկայացուցիչներ իրենց աջակցությունն ու ցավակցությունն են հայտնել իսկ որոշ երկրներ օգնություն են առաջարկել Լիբանանին Իսրայելը հերքել է իր ներգրավվածությունը պայթյունի մեջ, և Հեզբոլլահի բարձրաստիճան պաշտոնյաները նույնպես հերքեցին Իսրայելի ներգրավվածությունը ։
ՄԱԿ-ի գլխավոր քարտուղար Անտոնիու Գուտեռեշը հանդես է եկել հայտարարությամբ, որում «խորին ցավակցություն է հայտնել զոհվածների ընտանիքներին, ինչպես նաև Լիբանանի ժողովրդին և կառավարությանը»՝ առանձին մաղթելով վիրավորներին շուտափույթ ապաքինում և կրկին հայտնելով իր համերաշխությունը Լիբանանի հետ։ Լիբանանում ՄԱԿ-ի խաղաղապահ առաքելությունը հայտարարել է, որ «պատրաստ է ցանկացած օգնություն և աջակցություն ցուցաբերել» ։
Ավստրալիան հայտարարել Է 1,4 մլն դոլար հատկացնելու մասին ։
Ադրբեջանը 1 մլն ԱՄՆ դոլար էհատկացրել Լիբանանի   ։
Մի քանի երկրներ տեսարժան վայրերն ու հուշարձանները դարձրել են Լիբանանի դրոշի գույներով ի աջակցություն Լիբանանի։ Լիբանանի դրոշի գույներով են ներկվել՝ Դուբայում գտնվող Բուրջ Խալիֆան, Թեհրանում Ազատության աշտարակը, Գիզայի բուրգերը և Թել Ավիվի քաղաքային քաղաքապետարանը ։ Փարիզի Էյֆելյան աշտարակի լույսերը կեսգիշերին մարվել է՝ ի աջակցություն Լիբանանի ։ Ֆրանսիայի նախագահ Էմանուել Մակրոնն անձամբ օգոստոսի 6-ին այցելել է Բեյ­րութ և խոստացել իր աջակցությունը։ Նա աղետից հետո քաղաք այցելած օտարերկրյա պետության առաջին ղեկավարն է ։
Առողջապահության համաշխարհային կազմակերպությունը օգոստոսի 5-ին ուղարկել է Լիբանան մարդասիրական օգնության առաջին բեռը Դուբայի տարածաշրջանային պահեստից ։ Օգոստոսի 5-ին Իրանի Կարմիր մահիկի ընկերությունը 95 տոննա պարենամթերք և դեղորայք է ուղարկել Բեյրութ ։
Գործարար Խալաֆ Ալ Հաբթուրը Լիբանանի հիվանդանոցների համար շտապ դեղորայքի մեկամսյա պաշար է ուղարկել ավելի քան 1000 մահճակալով ։
Մեծ Բրիտանիան տրամադրել է շտապ բժշկական և մարդասիրական օգնություն, որի արժեքը կազմում է մինչև 5 միլիոն ֆունտ ։ Կանադայի իշխանությունները հայտարարել են, որ նրանք կտրամադրեն մարդասիրական օգնություն մինչև 5 միլիոն կանադական դոլար (մոտ 3,7 միլիոն ԱՄՆ դոլար)` պայթյունի հետևանքները վերացնելու համար ։ Ռուսաստանը Լիբանան է ուղարկել արտակարգ իրավիճակների նախարարության մասնագետներ ։ Ադրբեջանի նախարարների կաբինետը ֆինանսական օգնություն է տրամադրել Լիբանանին՝ 1 միլիոն ԱՄՆ դոլարի չափով ։ Օգնություն են տրամադրել նաև՝ Ֆրանսիան, Հորդանանը, Դանիան, Չեխիան և Հունաստանը ։
Սենտրու Նովու դու Մարանիան
Սենտրու Նովու դու Մարանիան (Centro Novo do Maranhão), համայնք Բրազիլիայում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 16 464 մարդ՝ 2006 թվականի տվյալներով։ Գրավում է 8 294,828 կմ² տարածք։ Բնակչության խտությունը՝ 2,0 մարդ/կմ²։
Պայթյուններ Բեյրութի նավահանգստում
Միջազգային արձագանք
Օգոստոսի 6-ին շվեդ յուտուբեր ՓյուԴըՓայը հայտարարել է Լիբանանի Կարմիր Խաչին 100 հազար դոլար նվիրելու իր ծրագրի մասին՝ պայթյունից տուժածներին օգնելու համար ։
Սենտրու Նովու դու Մարանիան
Պատմություն
Քաղաքը հիմնադրվել է 1995 թվականի նոյեմբերի 10-ին։
Պայթյուններ Բեյրութի նավահանգստում
Ծանոթագրություններ
Կատեգորիա:2020 աղետներ Կատեգորիա:Պայթյուններ Կատեգորիա:Աղետներ Ասիայում Կատեգորիա:Բեյրութ քաղաքում ծնվածներ Կատեգորիա:Լիբանան
Սենտրու Նովու դու Մարանիան
Վիճակագրություն
Կատեգորիա:Բրազիլիայի բնակավայրեր Կատեգորիա:Մարանիան նահանգի բնակավայրեր
Մոնաստերոլո դել Կաստելո
Մոնաստերոլո դել Կաստելո (Monasterolo del Castello), կոմունա Իտալիայում, Լոմբարդիա մարզի Բերգամոյի գավառում ։
Բնակչությունը ըստ 2008 թվականի տվյալների կազմում է 1185 մարդ, խտությունը՝ 109 մարդ/կմ²։ Զբաղեցնում է 8 կմ² տարածք։ Փոստային ինդեքս՝ 24060։ Հեռախոսային կոդ՝ 035։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Գարմիշ-Պարտենկիրխեն (շրջան)
Գարմիշ-Պարտենկիրխեն  (Landkreis Garmisch-Partenkirchen), շրջան Գերմանիայում։ Շրջանի կենտրոնն է Գարմիշ-Պարտենկիրխեն քաղաքը։ Զբաղեցնում է 1.012,28 կմ2։ Բնակչությունը 87 590 մարդ է։ Բնակչության խտությունը 87 մարդ/կմ2։
Շրջանի պաշտոնական կոդը 09 1 80 է։ Շրջանում 22 համայնք կա ։
Ծանոթագրություններ
Կատեգորիա:Բավարիայի շրջաններ
Կովախ
Կովախ, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում ։ Գտնվում էր Արածանիի Մանգեսուր վտակի վերին հոսանքի ափին, Կարաքիլիսա քաղաքից 20 կմ արևելք։
Ծանոթագրություններ
Կատեգորիա:Արևմտյան Հայաստանի գյուղեր
Մալոե Պետրակովո (գյուղ, Սիչովսկի շրջան)
Մալոե Պետրակովո (Малое Петраково), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սիչովսկի շրջանի բնակավայրեր
Ակարակ
Ակարակ, լեռնաճյուղ Հայկական լեռնաշխարհում, Կորդվաց լեռներում, ձգվում է աղեղնաձև, ուռուցիկ մասով ուղղված դեպի հարավ։ Կազմում է ջրբաժան Արևելյան Տիգրիսի և Տիգրիսի Մեծ Զավ վտակի միջև։ Անունն առաջացել է հայերեն ագարակ բառից ։
Աղբուլաղ (այլ կիրառումներ)
Աղբուլաղ, կարող է վերաբերել՝
Ակարակ
Ծանոթագրություններ
Կատեգորիա:Թուրքիայի լեռնաշղթաներ
Թոքերի լայնացում
Թոքերի լայնացում (թոքերի էմֆիզեմա) (εμφύσημα` փքվել, έμφυσαω` փչում եմ), թոքերի հիվանդություն, որը բնորոշվում է թոքերի լայնացումով, դրանցում մնացորդային օդի պարունակության ավելացմամբ, թոքերի օդափոխության և արյան շրջանառության խանգարումներով։ Թոքերի լայնացման հիմնական պատճառներն են մանր բրոնխների նեղացումը և լորձաթաղանթի այտուցը։ Թոքերի լայնացումը լինում է սահմանափակ և տարածուն։ Վերջինս իր հերթին բաժանվում է ծերունական (ապաճական), կոմպենսատոր (վիկար) և քրոնիկական (ինքնուրույն) ձևերի։ Կլինիկական նշանակություն ունի վերջին ձևը, որը բնորոշվում է բրոնխների ծայրային ճյուղավորումների անանցանելիությամբ, թոքաբշտիկների պատերի առաձգական հյուսվածքի ետաճումով, միջթոքաբշտիկային խտրոցների քայքայումով։
Թոքերի լայնացման ախտանշաններն են՝ հազ, հևոց, խորխարտադրություն, դեմքի կապտություն, կրծքավանդակի առաջ-ետին չափերի մեծացում (տակառաձև կրծքավանդակ), թոքերի կենսական տարողության փոքրացում, հետագայում՝ սրտի գերբեռնվածություն և թոք-սրտային անբավարարություն։
Բուժում
Բուժական մարմնամարզություն, խորխաբեր, հազը հանգստացնող միջոցներ, կլիմայաբուժում։
Կատեգորիա:Շնչառական համակարգի հիվանդություններ
Վաղավեր (Որդուարի շրջան)
Վաղավեր (այժմ կոչվում է՝ Vələver - Վալավեր), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում։
Ծանոթագրություններ
Կատեգորիա:Որդուարի շրջանի բնակավայրեր
Բոլոշկովո (գյուղ, Տյոմկինսկի շրջան)
Բոլոշկովո (Болошково), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Տյոմկինսկի շրջանի բնակավայրեր
Պերվոմայսկոե (գյուղ, Գլուխովի շրջան)
Պերվոմայսկոե (Первомайське), գյուղ Ուկրաինայի Սումիի մարզի Գլուխովի շրջանում։ Բնակավայրը նախկինում նաև անվանվել է Յանջո։
2001 թվականի տվյալներով Պերվոմայսկոե գյուղում բնակվում էր 635 մարդ։
Արտաքին հղումներ
Կատեգորիա:Ուկրաինայի Սումիի մարզի Գլուխովի շրջանի բնակավայրեր Կատեգորիա:Ուկրաինայի գյուղեր
Ռուիլա (լիճ)
Ռուիլա (Ruila järv), լիճ Էստոնիայի Կեռնու շրջանի Մինուստե գյուղում՝ գլխավոր ճանապարհի հարևանությամբ։ Լճից սկիզբ են առնում գետակներ, որոնք թափվում են Վազալեմա գետ։ Լճի մակերեսը 0,356 կմ² է, երկարությունը՝ 900 մ, լայնությունը՝ 360 մ, ջրափնյա գծի երկարությունը՝ 6801 մ, առավելագույն խորությունը՝ 2 մ, միջին խորությունը՝ 1 մ։ Լիճը ունի նաև մի քանի փոքր կղզիներ, որոնք զբաղեցնում են 0,018 կմ² տարածք։ Լճում ջրի փոփոխությունը կատարվում է տարվա մեջ 8 անգամ։ Լիճը ունի աղքատ բուսականություն. այստեղ աճում են ընդամենը մակրոֆիտների 11 տեսակ։ Ձկնատեսակներից առկա են գետակի թառ, տեգ, ոսկեգույն կարաս և այլն ։
Ծանոթագրություններ
Կատեգորիա:Էստոնիայի լճեր Կատեգորիա:Եվրոպայի լճեր
Ռեկի Կավահարա
Ռեկի Կավահարա (ճապ. 川原 礫 Կավահարա Ռեկի, ) ճապոնացի գրող, որը գրել է Sword Art Online և Accel World լայթ-նովելները։
Կենսագրություն
Ծնվել է 1974 թ. Ճապոնիայի Գունմա պրեֆեկտուրայում։
2008 թ. Ռեկի Կավահարան ուղարկեց իր Accel World լայթ-նովելը ASCII Media Works հրատարակչության կողմից կազմակերպվող Dengeki Novel Prize 15-րդ մրցույթին, որտեղ էլ հաղթեց գլխավոր մրցանակը։ Ստեղծագործության առաջին հատորը լույս տեսավ ASCII Media Works հրատարակչության կողմից 2009 թ. փետրվարի 10-ին։ Այս պահին Accel World-ը ունի 16 հատոր։
Sword Art Online-ը Կավահարան սկսել էր 2002 թ. և տեղադրել համացանց՝ Ֆումիո Կունորի կեղծանվան տակ։ Dengeki մրցանակը ստանալուց հետո նա հանձնեց ռանոբեն տպագրության։
2012 թ. դեկտեմբերին գիրքը լույս էր տեսել 10 միլիոնից ավել օրինակով։ Այս ցուցանիշը գրանցվել էր դեբյուտից ընդամենը 3 տարի և 8 ամիս հետո՝ հաշշված 2009 թ. ապրիլից։ 2013 թ. մարտի 23-ին Ռեկի Կավահարան արժանացավ Tokyo Anime Award մրցանակին՝ «Լավագույն ինքնուրույն աշխատանք» կատեգորիայում։
2014 թ. հունվարին հայտարարվել էր, որ Sword Art Online գրքի օրինակների քանակը Ճապոնիայից դուրս գերազանցել է 11 միլիոնը։
Կավահարայի 2 լայթ-նովելների հիման վրա էլ նկարահանվել են անիմեներ։
Հղումներ
Կատեգորիա:Ճապոնացի գրողներ Կատեգորիա:Ճապոնացի վիպասաններ Կատեգորիա:Գիտաֆանտաստիկ գրողներ
Յակուրի ազգային պարկ
Յակուրի ազգային պարկ (Parque Nacional Yacurí), ազգային պարկ Էկվադորում, որն ունի 431 քառ. կմ տարածք։ Տեղակայված է Լոխա և Սամորա Չինչիպե գավառների սահմանի միջև ։ Այն ավելի մեծ Պաշտպանված անտառի մի մասն է կազմում, որն ունի 733 քառ. կմ տարածք։ Հիմնադրվել է 2009 թվականին։ Պարկում են գտնվում Չինչիպե Մայո և Կատամայո Չիրա ջրային ավազանների ակունքները ։
Ջեյմս Ջոյս
Ջեյմս Ավգուստին Ալոյսիուս Ջոյս (James Augustine Aloysius Joyce, ), իռլանդացի գրող։ Հայտնի որպես XX դարի կարևորագույն և ամենաազդեցիկ անձանցից մեկը։ Ջոյսը հռչակ է ձեռք բերել իր գլուխգործոցով՝ Ուլիս (1922) վեպով, և դրան հաջորդող իր հակասական վեպով՝ Ֆիննեգանի հոգեհացը (1939)։ Նմանապես արժևորվել է նաև նրա կարճ պատմվածքների շարքը՝ Դուբլինցիներ (1914) անունը կրող, ինչպես նաև նրա կիսաինքնակենսագրական վեպը՝ Պատանի արվեստագետի դիմանկարը (1916)։ Ջոյսը Թ. Ս. Էլիոթի, Վիրջինիա Վուլֆի, Էզրա Փաունդի և Վալլիս Սթվենսի հետ գրական ավանգարդիզմի մի հոսանքի՝ անգլոսաքսոնական մոդեռնիզմի կարկառուն ներկայացուցիչներից է։
Յակուրի ազգային պարկ
Բուսական աշխարհ
Պարկի բաղկացուցիչ մաս են կազմում մի շարք էկոհամակարգեր։ Պարկի մեծ մասում առկա են հետևյալ շրջանները.
Պարկում աճում են 280 բուսատեսակներ։ Բույսերից 32-ը էնդեմիկ են։ Երկու տեսակներ կանգնած են ոչնչացման եզրին, իսկ 11-ը խոցելի են։
Ջեյմս Ջոյս
Թեև իր հասուն կյանքի մեծ մասը նա անցկացրել է Իռլանդիայից դուրս, սակայն այս գրողի գրական տիեզերքը ամուր կերպով արմատներ է գցել իր հայրենի Դուբլինում՝ այն քաղաքում, որտեղ գտնվում են նրա ստեղծագործությունների տեսարանները, միջավայրերը, կերպարները և պատմողական մնացած նյութերը ։ Ավելին՝ նրա խնդրահարույց հարաբերությունները Իռլանդիայի կաթոլիկ եկեղեցու հետ լավագույնս արտացոլվում են ներքին կոնֆլիկտների միջոցով, որոնք անհանգստացնում են նրա գրական ալտեր էգոյին՝ Սթիվեն Դեդալուսին։ Այսպիսով՝ Ջոյսը հայտնի է փոքր տեսարանների հանդեպ մանրակրկիտ ուշադրությամբ և իր երկար ու ինքնակամ աքսորով, սակայն նաև ամբողջ աշխարհում իր ունեցած հսկայական ազդեցությամբ։ Այդ պատճառով էլ, ի հեճուկս փոքր տարածաշրջանի պատկանելու հանգամանքի, նա դարձավ իր ժամանակի ամենահայտնի գրողներից մեկը ։
Բրիտանական հանրագիտարանը գրողի մոտ առանձնացնում է մարդկային էության նուրբ և ճշմարտացի պատկերումը, որն ընդգծվում է նրա ստեղծագործություններում, ինչպես նաև լեզվի կիրառման վարպետությունը և գրական նոր ձևերի զարգացումը, որի շնորհիվ էլ նրա կերպարը որոշիչ ազդեցություն ունեցավ XX դարի վեպի վրա։ Մասնավորապես՝ Լեոպոլդ Բլումի և Մոլլի Բլումի կերպարները պատկերում են մարդկային անհամեմատելի հարստություն և ջերմություն ։
Յակուրի ազգային պարկ
Կենդանական աշխարհ
Յակուրի ազգային պարկում կան կաթնասունների 18 տեսակներ, որոնցից 5-ը վտանգված են։ Անհետացման եզրին են պումաները, լեռնային գետակինճերը և ակնոցավոր արջերը։ Կան 111 թռչնատեսակներ, որոնցից 4-ը վտանգված են և 11 երկկենցաղների տեսակներ, որոնք կրկին ոչնչացման եզրին են ։
Ջեյմս Ջոյս
The Cambridge Companion to James Joyce [Ջեյմս Ջոյսի քեմբրիջյան ուղեցույց] գրքի խմբագիրը ներածության մեջ գրում է. «Ջոյս կարդում են ավելի շատ մարդիկ, քան կարող են պատկերացնել։ Նրա կիրառած գրական հեղափոխության ազդեցությունը այնպիսին էր, որ նրան հաջորդած կարևորություն ունեցող փոքրաթիվ վիպագիրներ միայն կարողացան խուսափել նրա ազդեցությունից։ Նախորդ դարի երկրորդ կեսի լուրջ գրականության, ինչպես նաև ոչ այնքան լուրջ գրականության մեջ անուղղակիորեն բախվում ենք Ջոյսի հետ, հետևաբար, մեր կարդացած գրականության մեծ մասը դառնում է նախորդ դարի վերջին կեսի գրականություն» ։
Յակուրի ազգային պարկ
Տեսարժան վայրեր
Ազգային պարկն ունի մեծ խորությամբ շուրջ 46 լիճ։ Ամենից շատ այցելվել են հետևյալ լճերը.
Ջեյմս Ջոյս
Առաջին տարիներ
Ջեյմս Ջյոսը ծնվել է 1882 թվականին Դուբլինի միջին դասի թաղամասում՝ Ռաթգար արվարձանում, կաթոլիկ ընտանիքում։ Հոր անունը Ջոն էր, իսկ մոր՝ Մեյ։ Ջեյմսը ընտանիքի 10 զավակներից (6 աղջիկ և 4 տղա) ավագն էր։ 1881 թվականին ծնված ավագ եղբայրը մահացել է ։ Ընդհանուր առմամբ մայրը հղիացել է 15 անգամ, ինչպես որ Ուլիսես֊ում տիկին Դեդալուսը ։
Հոր ընտանիքը ծագումով Ֆերմոյ քաղաքից էր։ Հայրը Կարրիգինիում աղի և կրաքարի մատակարար էր։ 1842թ. հանածոն վաճառում էր 500 ֆունտով, թեև շարունակում էիր աշխատեցնել մի գործարան՝ «աղի ու կրաքարի արտադրողներ ու վաճառողներ», որը փակվեց 1852թ.:
Ջոյսը, ինչպես որ իր հայրը, պնդում էր, թե իր ընտանիքը ծագում է Գոլուեյից սերող իռլանդական մի հին կլանից։ Քննադատ Ֆրանչեսկա Ռոմանա Պաչիի համար ապստամբ, կանոններից խուսաբող գրողը այնուամենայնիվ արժևորում էր «հին ընտանիքի ավանդույթի վրա հիմնված հարգանքը», «հակում ուներ դեպի որոշակի արիստոկրատության»։ Ջոյսերի ընտանիքը պարծենում էր, որ իռլանդացի ազատագրիչ Դանիել Օ'Քոննելլի ժառանգորդն է ։
Ինչպես հայրը, այնպես էլ պապը ամուսնացել է ունևոր ընտանիքի կնոջ հետ։ 1887 թվականին Ջեյմսի հայրը՝ Ջոն Ստանիսլաուս Ջոյսը, Դուբլինի քաղաքապետարանի Հարկահավաքման գրասենյակի կողմից նշանակվում է որպես տարբեր շրջանների հարկահավաք։ Դա թույլ է տալիս ընտանիքին տեղափոխվել Բրեյ՝ Դուբլինից 19 կմ հեռավորության վրա գտնվող և որոշակի կաթոլիկ ավանդույթով մի փոքրիկ գյուղ։ Բրեյում ապրում էինբողոքական ընտանիքի՝ Վանսերի հարևանությամբ։ Վերջինիս աղջիկներից մեկը՝ Էյլինը, դառնում է Ջեյմսի առաջին սերը ։ Գրողը նրա մասին հիշատակել է Պատանի արվեստագետի դիմանկարը վեպում՝ նշելով հենց իր անունով։ Այս կերպարը հայտնվում է նաև այլ գործերում, ներառյալ՝ Ֆիննեգանի հոգեհացում ։ Մի օր իր եղբայր Ստանիսլաուսի հետ գետի մոտ խաղալիս Ջեյմսի վրա մի շուն է հարձակվում, որի պատճառով էլ նա ամբողջ կյանքում վախենում է այդ կենդանիներից. նրան սարսափեցնում էր նաև փոթորիկը՝ իր կրոնական խորը հավատի պատճառով, քանզի դա համարում էր Աստծո բարկության նշան ։ Մի անգամ ընկերներից մեկը նրան հարցնում է, թե ինչու է նա վախենում, և Ջեյմսը պատասխանում է. «Դու չես մեծացել կաթոլիկ Իռլանդիայում» ։ Այս մշտական վախերը արտահայտվել են այնպիսիի ստեղծագործություններում, ինչպիսիք են Պատանի արվեստագետի դիմանկարը, Ուլիս և Ֆիննեգանի հոգեհացը:​
1889 թվականին փետրվար-մարտ ամիսների ընթացքում Կլոնգովես քոլեջի Պատիժների գրքում նշվում է, որ ապագա գրողը, որն այդ ժամանակ 7 տարեկան էր, փայտի երկու հարված է ստացել դասին գիրք չբերելու համար, վեց հարված՝ կեղտոտ կոշիկների համար և ևս չորս հարված՝ «անպարկեշտ բառեր» օգտագործելու համար՝ մի բան, որը Ջոյսը միշտ է սիրել ։